যদিও প্রকৃতপক্ষে ভ্যাটের হার ছয়টি বলে জানিয়েছেন এনবিআরের কর্মকর্তারা। তারা বলছেন, ভ্যাটের বিদ্যমান ১৫ শতাংশ সর্বজনীন হারের পাশাপাশি সংকুচিত মূল্যের ক্ষেত্রে বাজেটে ঘোষিত হার প্রযোজ্য হবে। এনবিআরের ভ্যাট বিভাগের একজন কর্মকর্তা নাম প্রকাশ না করার শর্তে বলেন, ভ্যাটহারের ক্ষেত্রে বিদ্যমান নয়টি স্তরের স্থলে পাঁচটি ঘোষণা করা হলেও ভ্যাট মূলত হবে ছয় স্তরে। ১৫ শতাংশের সর্বজনীন হারের পাশাপাশি নতুন পাঁচটি স্তরে ২, সাড়ে ৪, ৫, ৭ ও ১০ শতাংশ হারে ভ্যাট আহরণ করা হবে। বিদ্যমান ১ দশমিক ৫, ২ দশমিক ৫, ৩, ৪, ৪ দশমিক ৫, ৫, ৬, ৭ দশমিক ৫ ও ১০ এ নয়টি হারকে মূলত পাঁচটিতে একীভূত করা হয়েছে। অর্থমন্ত্রীর বাজেট বক্তৃতায় প্রস্তাবিত সংকুচিত পাঁচটি স্তরের ঘোষণা এলেও সর্বজনীন স্তরটি ভুলক্রমে আসেনি।